

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 804-Ա**

**վարչական տուգանք նշանակելու մասին**

 15 հոկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԷՍ ԹԻ ՋԻ ԳՐՈՒՊ» սահմանափակ պատասխանատվությամբ ընկերության տնօրեն Տիգրան Սամվելի Դանիելյանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի հուլիսի 6-ի N 1478-Ա հրամանի համաձայն՝ «ԷՍ ԹԻ ՋԻ ԳՐՈՒՊ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի հոկտեմբերի 4-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ, 59-րդ կետերի** պահանջները. այն է՝

 - 2020 թվականի հուլիսի 1-ից սննդի շղթայում ներգրավված աշխատակիցները՝ Արամ Դավթյանը մինչև 07.09.2021թ., Լաուրա Զաքարյանը մինչև 08.07.2021թ., Հենրիխ Ազիզբեկյանը մինչև 01.09.2021թ., Մարինա Ասլանյանը մինչև 01.09.2021թ., Ժաննա Արոյանը մինչև 06.09.2021թ., Սուրեն Ալեքսանյանը մինչև 03.09.2021թ., Սաթենիկ Հովհաննիսյանը մինչև 01.09.2021թ., Ռոբերտ Հակոբյանը մինչև 01.09.2021թ., Սամվել Մարտիրոսյանը մինչև 01.09.2021թ., Աննա Մարգարյանը մինչև 07.09.2021թ., Լիլիթ Եգանյանը մինչև 07.09.2021թ. և Գոհար Առաքելյանը մինչև 07.09.2021թ. չեն ենթարկվել պարտադիր նախնական և պարբերական բժշկական զննությունների /աշխատանքի ընդունվելիս և յուրաքանչյուր կիսամյակը մեկ/, անձնական սանիտարական /բժշկական/ գրքույկների պատճեններն առկա են գործի նյութերում/.

* 2020 թվականի փետրվարի 1-ից մինչև 2021 թվականի օգոստոսի 2-ը չեն ձեռնարկվել համապատասխան միջոցներ՝ կենդանիների /ճանճեր, միջատներ, ուտիճներ, վնասատուներ, կրծողներ/՝ սննդամթերքի պատրաստման, մշակման, պահման և տեղափոխման տարածքներ մուտքը կանխելու, ինչպես նաև վնասատուների դեմ պայքարելու ուղղությամբ /պայմանագիրը կնքվել է 02.08.2021 թվականին/:

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ԷՍ ԹԻ ՋԻ ԳՐՈՒՊ» սահմանափակ պատասխանատվությամբ ընկերության տնօրեն Տիգրան Սամվելի Դանիելյանը (հասցե՝ քաղաք Երևան, Կողբացու փողոց, 83 շենք, բնակարան 8): «ԷՍ ԹԻ ՋԻ ԳՐՈՒՊ» սահմանափակ պատասխանատվությամբ ընկերության տնօրեն Տիգրան Սամվելի Դանիելյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

 Հիմք ընդունելով վերոգրյալը, հաշվի առնելով կատարված իրավախախտումների բնույթը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ հոդվածներով, 158-րդ հոդվածի 35-րդ մասով՝**

**Ո Ր Ո Շ Ե Ց Ի՝**

1. «ԷՍ ԹԻ ՋԻ ԳՐՈՒՊ» սահմանափակ պատասխանատվությամբ ընկերության տնօրեն Տիգրան Սամվելի Դանիելյանի նկատմամբ **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի երեսնապատիկի չափով՝ 30.000 (երեսուն հազար) ՀՀ դրամ:
2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:

 3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

 4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:

 5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**



 Կ.Տ.